În anul 1891, ziarele bucureștene "Acțiunea liberală " și "Adevărul", au reprodus articolul apărut în ziarul "Il Veneto" din Veneția în care s-a menționat faptul că numai în acel an, Vasilescu a realizat trei sculpturi - "Portret după antic, Cap de copilă" și "Bustul unei femei" (basorelief). Cronicarii venețieni au insistat asupra calității unei machete realizate în cretă pentru un proiect al monumentului principelui Știrbei, precum și pentru "Monumentul eroilor ploieșteni căzuți în Războiul de Independență". Articolele din presa românească au precizat faptul că în scurt timp, Vasilescu va realiza un bust în marmură, a unui căpitan care a căzut în luptă în Războiul de Independență al României, ce urma să fie amplasat în Cimitirul Bellu „... într-un monument colosal... în stil gotic”, conceput de arhitectul italian .